b'\n_START_ARTICLE_\nG\xc3\xb6sta Stenb\xc3\xa4ck\n_START_PARAGRAPH_\nErnst Gustaf (G\xc3\xb6sta) Stenb\xc3\xa4ck (4. joulukuuta 1865 Vaasa \xe2\x80\x93 24. tammikuuta 1921 Kristiinankaupunki) oli suomalainen oikeusneuvos ja kansanedustaja 1908\xe2\x80\x931910 ja 1914\xe2\x80\x931917._NEWLINE_G\xc3\xb6sta Stenb\xc3\xa4ck valmistui filosofian maisteriksi 1890 ja varatuomariksi 1893. Stenb\xc3\xa4ck ty\xc3\xb6skenteli Vaasan hovioikeudessa 1899\xe2\x80\x931920 ja korkeimman oikeuden j\xc3\xa4senen\xc3\xa4 1920\xe2\x80\x931921. H\xc3\xa4net valittiin Ruotsalaisen kansanpuolueen kansanedustajaksi Vaasan l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4 toisissa eduskuntavaaleissa 1908 ja uudelleen 1909 ja 1913. H\xc3\xa4n toimi my\xc3\xb6s Vaasan kaupunginvaltuuston puheenjohtajana.'